
Potser a alguns el concepte d’ordir no us acaba de fer el pes i us sona a maquinació. Però l’ordit, 
de fet, són els fils que en un teixit van de dreta a esquerra lligant la trama; és a dir, aquests altres 
fils que van de baix a dalt. L’ordit crea cohesió i converteix els fils en teixit. I fent el salt dels fils a 
les persones, un fet ben natural en un barri tan lligat a la indústria tèxtil com el nostre... Què hi 
ha més cohesionador que la festa? 


Amb aquesta exposició us convidem a estirar el fil per destramar el que hi ha rere el Carnaval. 
Estem davant d’un fet cultural que, segles abans de la globalització, ja s’havia expandit i era 
present a gran part del món però, ben al contrari d’esdevenir un element uniformitzador, ha 
conservat les peculiaritats locals. És una festa participativa i que iguala a tothom; que alimenta 
la nostra imaginació, que ens ajuda a mantenir i compartir tradicions, que és subversiva i que no 
calla davant del poder i que és resilient i reneix després de prohibicions i persecucions. 


Descobriu les fibres que formen el nostre carnaval, el de Sants: una festa que ha lligat tradicions 
diverses i que ha sabut convertir la reivindicació i la protesta, part del seu ADN, en quelcom 
divertit i burleta. Veniu i participeu d’aquesta exposició portant les vostres fotografies del 
Carnaval de Sants 

